๑

**ส่วนที่ ๑**

**บทนำ**

**๑.๑ ความสำคัญของการติดตามและประเมินผล**

การติดตาม (Monitoring) และการประเมินผล (Evaluation) เป็นกระบวนการที่แตกต่างกันมีจุดหมายไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoring and Evaluation) มาประสานใช้ด้วยกันอย่างเหมาะสมจะช่วยให้เทศบาลตำบลท่ายางสามารถกำกับดูแล ทบทวน และพัฒนางาน พัฒนาท้องถิ่นตามแผนงาน โครงการได้อย่างมีประสิทธิภาพและประสิทธิผล การติดตามและประเมินผลแผนพัฒนาท้องถิ่นของเทศบาลตำบลท่ายาง จึงเป็นการติดตามที่ให้ความสำคัญ ดังนี้

๑) ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาเทศบาลตำบล

ท่ายาง หรือกิจกรรมต่าง ๆ ที่ดำเนินหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน

๒) ผลการใช้ปัจจัยหรือทรัพยากรต่าง ๆ ในการพัฒนาเทศบาลตำบลท่ายาง ตรวจสอบดูว่า

แผนงาน โครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพตามระยะเวลาที่กำหนดไว้หรือไม่อย่างไร

๓) ผลการดำเนินงานตรวจสอบดูว่าได้ผลตรงตามเป้าหมายที่กำหนดไว้หรือไม่ เพียงใด มี

ปัญหาอุปสรรคอะไรบ้าง ทั้งในด้านการจัดทำแผนพัฒนาท้องถิ่น ดำเนินการตามแผนงานและโครงการเพื่อการพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น

๔) ความสำคัญของการติดตามและประเมินผลแผนเป็นเครื่องมือสำคัญในการทดสอบผลการ

ดำเนินงานตามภารกิจขององค์กรปกครองส่วนท้องถิ่นดำเนินการตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาอย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (therats) ของแผนพัฒนาท้องถิ่น (พ.ศ. ๒๕๖๖ – ๒๕๗๐) โครงการ กิจกรรมต่าง ๆ ซึ่งอาจเกิดจากสภาพพื้นที่และผู้ที่มีส่วนเกี่ยวข้อง เพื่อนำไปสู่การปรับปรุงแผนงานโครงการพัฒนาให้เกิดความสอดคล้องกับสภาพแวดล้อมในสังคมภายใต้ความต้องการและความพึงพอใจของประชาชนในเขตเทศบาลตำบลท่ายาง

**บทสรุปของความสำคัญก็คือ** ในการไปสู่การวางแผนการพัฒนาในปีต่อ ๆ ไป เพื่อให้เกิดผลสัมฤทธิ์เชิงคุณค่าในกิจกรรมสาธารณะมากที่สุด และเมื่อพบจุดแข็งก็ต้องรีบดำเนินการและจะต้องมีความสุขุมรอบคอบในการดำเนินการขยายโครงการ งานต่างๆ ที่เป็นจุดแข็ง และพึงรอโอกาสในการเสริมสร้างให้เกิดจุดแข็งนี้ และเพื่อพบปัญหาและอุปสรรคจะต้องตั้งรับให้มั่นรอโอกาสที่จะดำเนินการ และตั้งมั่นอย่างสุขุมรอบคอบพยายามลดถอยสิ่งที่เป็นปัญหาอุปสรรค เมื่อพบจุดอ่อนก็ต้องหยุดและถดถอยปัญหาลงให้ได้

๒

ดำเนินการปรับปรุงให้ดีขึ้นตั้งรับให้มั่นเพื่อรอโอกาสสุดท้าย เมื่อโอกาสก็ต้องใช้พันธมิตรหรือผู้มีส่วนได้ส่วนเสียเทศบาลตำบลท่ายางให้เกิดประโยชน์เพื่อดำเนินการขยายแผน โครงการ งานต่าง ๆ พร้อมการปรับปรุงและ เร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาโดยการติดตามและประเมินผลซึ่งส่งผลให้เกิดกระบวนการพัฒนาอย่างเข้มแข็ง และมีความยั่งยืน เป็นไปตามเป้าหมายประสงค์ที่ตั้งไว้อย่างดียิ่ง

**๑.๒ วัตถุประสงค์ของการติดตามและประเมินผล**

การติดตามและประเมินผลแผนพัฒนาท้องถิ่นมุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการเพื่อการพัฒนาท้องถิ่นนั้นมีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงานโครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงกำหนดเป็นวัตถุประสงค์ได้ ดังนี้

1. เพื่อเป็นเครื่องมือในการบริหารราชการท้องถิ่นของเทศบาลตำบลท่ายางซึ่งจะช่วยตอบ

สนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพและประสิทธิผล

๒) เพื่อให้ทราบความก้าวหน้าการดำเนินงานตามระยะเวลา และเป้าหมายที่กำหนดไว้

สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่กำหนดไว้

๓) เพื่อเป็นข้อมูลสำหรับการเร่งรัด ปรับปรุง แก้ไขข้อบกพร่องของการดำเนินงานโครงการ

การยกเลิกโครงการที่ไม่เหมาะสมหรือหมดความจำเป็นของเทศบาลตำบลท่ายาง

๔) เพื่อทราบถึงสถานภาพการบริหารการใช้จ่ายงบประมาณของเทศบาลตำบลท่ายาง

๕) เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงาน

ตามแผนงาน/โครงการของสำนัก/กอง/ฝ่ายต่าง ๆ ในปีงบประมาณ พ.ศ. ๒๕๖๖

**๑.๓ ขั้นตอนการติดตามและประเมินผล**

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. ๒๕๔๘ และที่แก้ไขเพิ่มเติม หมวด ๖ ข้อ ๒๙ กำหนดว่าคณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

๑) กำหนดแนวทาง วิธีการในการติดตามและประเมินผลแผนพัฒนา

๒) ดำเนินการติดตามและประเมินผลแผนพัฒนา

๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้ง ภายในเดือนธันวาคมของทุกปี

๓

๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**๑. การดำเนินการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นมีจำนวน ๑๑ คน ประกอบด้วย

1. สมาชิกสภาเทศบาลที่สภาเทศบาลคัดเลือก จำนวน ๓ คน
2. ผู้แทนประชาคมที่ประชาคมท้องถิ่นคัดเลือก จำนวน ๒ คน
3. ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน ๒ คน
4. หัวหน้าส่วนการบริหารท้องถิ่นคัดเลือก จำนวน ๒ คน
5. ผู้ทรงคุณวุฒิที่ผู้บริหารท้องถิ่นคัดเลือก จำนวน ๒ คน

คณะกรรมการติดตามและประเมินผลแผนพัฒนาท้องถิ่นของเทศบาลตำบลท่ายาง ต้อง

ดำเนินการให้การติดตามและประเมินผลแผนพัฒนาท้องถิ่นบรรลุวัตถุประสงค์ตามแผนพัฒนาท้องถิ่น ดังนี้

๑. ประชุมเพื่อกำหนดแนวทาง และวิธีการติดตามประเมินผลแผนพัฒนาท้องถิ่น โดยการกำหนดกรอบ แนวทาง วิธีการ และห้วงเวลาให้เหมาะสมกับเทศบาลตำบลท่ายาง

๒. ดำเนินการติดตามและประเมินผลแผนพัฒนาท้องถิ่นตามกรอบแนวทาง วิธีการ และห้วงเวลาที่กำหนด โดยสามารถติดตามและประเมินผลได้ตลอดเวลา

๓. รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อนายกเทศมนตรีเพื่อดำเนินการต่อไป

**๒. การกำหนดแนวทางวิธีการ**

คณะกรรมการติดตามและประเมินผลแผนพัฒนาท้องถิ่นของเทศบาลตำบลท่ายาง ได้กำหนดขั้นตอนเพื่อการกำหนดแนวทางและวิธีสำหรับการติดตามและประเมินผลแผนพัฒนาของเทศบาลตำบลท่ายาง

๒.๑ กำหนดวัตถุประสงค์และขอบเขตการติดตามและประเมินผล การติดตามยุทธศาสตร์และโครงการเพื่อการพัฒนาท้องถิ่น จะเริ่มดำเนินการศึกษาและรวบรวมข้อมูลโครงการที่จะติดตามว่ามีวัตถุประสงค์หลักอะไร มีการกำหนดการติดตามและประเมินผลไว้หรือไม่ (ซึ่งดูจากการกำหนดตัวชี้วัด KPI) ถ้ากำหนดไว้แล้วมีความชัดเจนเพียงใด ใครเป็นผู้รับผิดชอบ ใครเป็นผู้ใช้ผลการติดตาม เป็นต้น จากนั้นศึกษาว่าผู้ใช้ผล การนำผลไปใช้ประโยชน์อย่างไร เมื่อใด ข้อมูลหลัก ๆ ที่ต้องการคืออะไร ซึ่งการศึกษาดังกล่าวอาจใช้วิธีสัมภาษณ์ และ /หรือสังเกต หรือเอกสาร แล้วนำผลที่ได้มากำหนดวัตถุประสงค์และขอบเขตในการติดตาม

๒.๒ วางแผนติดตามและประเมินผล จะนำวัตถุประสงค์และขอบเขตในการติดตามงานจากข้อ ๒.๑ มาวิเคราะห์แล้วเขียนรายละเอียด ซึ่งประกอบด้วยประเด็นหลัก ๆ คือ วัตถุประสงค์การติดตาม

แหล่งข้อมูล เวลาที่เก็บข้อมูล วิธีการเก็บข้อมูล และวิธีการวิเคราะห์ข้อมูล จากนั้นสร้างเครื่องมือซึ่งส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ

๔

๒.๓ ดำเนินการปฏิบัติตามแผนพัฒนาท้องถิ่น เป็นการดำเนินการตามวัตถุประสงค์และขั้นตอนที่กำหนดไว้ ซึ่งสิ่งสำคัญที่ต้องการในขั้นนี้ คือ ข้อมูลจากแหล่งต่าง ๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ในแผนพัฒนาท้องถิ่น

๒.๔ การวิเคราะห์ข้อมูล เป็นการวิเคราะห์ตามวัตถุประสงค์ของการติดตามที่กำหนดไว้แต่ละโครงการตามตัวชี้วัดที่กำหนดไว้โดยอาจใช้วิธีทางสถิติพื้นฐาน เช่น การแจงนับค่าร้อยละ ค่าเฉลี่ย ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบ การเขียน Flow Chart การแสดงแผนภูมิ (Gant Chart) หรือการใช้หลาย ๆ วิธีประกอบกันตามความเหมาะสมของพื้นที่เทศบาลตำบลท่ายาง

๒.๕ รายงานตามแบบแผนพัฒนาท้องถิ่น เป็นรายงานให้ผู้เกี่ยวข้องทราบ โดยรายงานตามแบบที่กำหนดไว้ตามแผนพัฒนาท้องถิ่น ทั้งนี้ การรายงานผลการติดตามแผนงาน โครงการหนึ่ง ๆ อาจมีหลายลักษณะก็ได้ตามความเหมาะสม

๒.๖ รายงานผล คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาเทศบาลตำบลท่ายางต่อนายกเทศมนตรีตำบลท่ายาง โดยอย่างน้อยปีละหนึ่งครั้งภายในเดือนธันวาคมของทุกปี

๒.๗ การวินิจฉัยสั่งการ การนำเสนอเพื่อให้เกิดการเปลี่ยนแปลง ปรับปรุง แก้ไขที่ดีหลังจากคณะกรรมการติดตามและประเมินผลแผนพัฒนาเทศบาลตำบลท่ายาง หรือผู้ที่เกี่ยวข้องหรือผู้มีอำนาจในสำนัก/กองต่าง ๆ ได้รับรายงานสรุปและวินิจฉัยสั่งการ เพื่อให้การแก้ไขที่ได้จากรายงานสรุปซึ่งอาจกระทำโดยตรง หรือเสนอรายงานตามสายบังคับบัญชาก็ได้ตามความเหมาะสมต่อนายกเทศมนตรี

**๓. รายงาน**

คณะกรรมการติดตามและประเมินผลแผนพัฒนาเทศบาลตำบลท่ายาง มีอำนาจหน้าที่ในการรายงานผลและเสนอความเห็นที่ได้จากการติดตามและประเมินผลแผนพัฒนาต่อนายกเทศมนตรี เพื่อให้นายกเทศมนตรีเสนอต่อสภาเทศบาลตำบลท่ายาง และคณะกรรมการพัฒนาเทศบาลตำบลท่ายาง อย่างน้อยปีละหนึ่งครั้งภายในเดือนธันวาคมของทุกปี

**ขั้นตอนการรายงานผล**

ผู้บริหารท้องถิ่น

สภาท้องถิ่น

คณะกรรมการติดตามและประเมินผล

รายงาน เสนอ ตั้งข้อสังเกต/รับทราบ/

เสนอความเห็น

ผู้บริหารท้องถิ่น

คณะกรรมการพัฒนาเทศบาล

ผู้บริหารท้องถิ่น

เสนอ

เส เสนอ

ตั้งข้อสังเกต/รับทราบ/เสนอความเห็น

ประกาศผลการติดตามและประเมินผลแผนพัฒนาให้ประชาชนในเขตองค์กรปกครองส่วนท้องถิ่นทราบในที่เปิดเผยภายในสิบห้าวันนับแต่วัน

รายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน

5

**๑.๔ เครื่องมือที่ใช้ในการติดตามและประเมินผล**

เครื่องมือการติดตามและประเมินผลแผนพัฒนาท้องถิ่น (Monitoring and evaluation

tools for development plans) เป็นสิ่งของ วัสดุ อุปกรณ์หรือเทคนิควิธีการที่คณะกรรมการติดตามและประเมินผลแผนพัฒนาเทศบาลตำบลท่ายางใช้ในการเก็บข้อมูลการติดตาม รวมทั้งผลรวมโดยการพิจารณาเลือกใช้เครื่องมือและเทคนิควิธีการที่คณะกรรมการติดตามและประเมินผลแผนพัฒนาท้องถิ่นได้คิดสร้างไว้ เพื่อใช้ในการติดตามและประเมินผล เช่น แบบสอบถาม การตรวจดูเอกสารต่าง ๆ ที่เกี่ยวข้องกับการพัฒนาท้องถิ่น เอกสารเบิกจ่ายงบประมาณ แผนพัฒนาท้องถิ่น แผนการดำเนินงาน เทศบัญญัติงบประมาณรายจ่ายประจำปี การสังเกตจากผู้มีส่วนเกี่ยวข้อง เจ้าหน้าที่ บุคคลากรซึ่งเป็นข้อมูลที่มีอยู่ตามธรรมชาติ โดยการสังเกตและวัดได้ การสังเกตการณ์ การสัมภาษณ์ รวมทั้งการหาข้อมูลในระบบสารสนเทศเพื่อการวางแผนและประเมินผลขององค์กรปกครองส่วนท้องถิ่น (e-Plan) มาประกอบในการติดตามผลด้วย

๑. กรอบและแนวทางในการติดตามและประเมินผล

คณะกรรมการติดตามและประเมินผลแผนเทศบาลตำบลท่ายาง กำหนดกรอบและแนวทางในการติดตามและประเมินผล ดังนี้

๑.๑ กำหนดกรอบเวลา (Time & Time Frame) โดยกำหนดกรอบระยะเวลา ดังนี้

๑) ประชุมคณะกรรมการติดตามและประเมินผลแผนพัฒนาเทศบาลตำบลท่ายางอย่างน้อยปีละ ๑ ครั้ง

๒) สรุปผลการติดตามและประเมินผลและสรุปภาพรวมตาม ๑) ทุกครั้ง

๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อนายกเทศมนตรี เพื่อให้นายกเทศมนตรีเสนอต่อสภาเทศบาลในระยะเวลาที่กำหนด

๑.๒ ความสอดคล้อง (Relevance) เป็นความสอดคล้องกับยุทธศาสตร์ แผนงาน โครงการ (หรือผลผลิต) ที่ได้กำหนดขึ้นมีความสอดคล้องและนำไปกำหนดเป็นวิสัยทัศน์ของเทศบาลตำบลท่ายาง

๑.๓ ความพอเพียง (Adequacy) กำหนดทรัพยากรสำหรับการดำเนินการติดตามและประเมินผล ประกอบด้วย คน เงิน วัสดุ อุปกรณ์ เครื่องมือในการปฏิบัติงานตามศักยภาพ โดยนำเครื่องมือที่มีอยู่จริงในเทศบาลตำบลท่ายางมาปฏิบัติงาน

๑.๔ ความก้าวหน้า (Progress) กรอบความก้าวหน้าแผนงาน โครงการต่าง ๆ จะวัดจากรายการที่เป็นโครงการในแผนพัฒนาท้องถิ่น วัดได้จากช่องปีงบประมาณ โครงการที่ต่อเนื่องจากปีงบประมาณที่ผ่านมา

๑.๕ ประสิทธิภาพ (Efficacy) เป็นการติดตามและประเมินผลความสัมพันธ์ระหว่างผลผลิตหรือผลที่ได้รับจริงกับทรัพยากรที่ถูกใช้ไปในการพัฒนาท้องถิ่นของเทศบาลตำบลท่ายาง จะสามารถวัดได้ในเชิงปริมาณ ขนาด ความจุ พื้นที่ จำนวน ระยะเวลา เป็นต้น

๖

๑.๖ ประสิทธิผล (Effectiveness) เป็นผลที่ได้จากประสิทธิภาพทำให้เกิดผลลัพธ์และผลผลิต (Out come and Output) ซึ่งสามารถวัดได้ในเชิงปริมาณและคุณภาพหรือวัดได้เฉพาะเชิงคุณภาพ ซึ่งวัดเป็นความพึงพอใจหรือสิ่งที่ประชาชนชอบหรือการมีความสุข เป็นต้น

กำหนดแนวทางการสิเคราะห์สภาพแวดล้อมการติดตามและประเมินผล มีความจำเป็นที่จะต้องวิเคราะห์สภาพแวดล้อมของเทศบาลตำบลท่ายาง ทั้งในระดับชุมชน และตำบล และอาจรวมถึงอำเภอและจังหวัด เพราะว่ามีความสัมพันธ์และปฏิสัมพันธ์ในเชิงพัฒนาท้องถิ่นแบบองค์รวมของจังหวัดเดียวกัน

๒. ระเบียบ วิธีในการติดตามและประเมินผล

คณะกรรมการติดตามและประเมนิผลแผนพัฒนาเทศบาลตำบลท่ายาง กำหนดระเบียบวิธีการในการติดตามและประเมินผล ดังนี้

๒.๑ ระเบียบในการติดตามและประเมินผลแผนพัฒนา ระเบียบวิธีการในการติดตามและประเมินผล มีองค์ประกอบใหญ่ ๆ ที่สำคัญ ๓ ประการ คือ

๑) ผู้เข้าร่วมติดตามและประเมินผล

๒) เครื่องมือ

๓) กรรมวิธีหรือวิธีการต่าง ๆ

๒.๒ วิธีในการติดตามและประเมินผลแผนพัฒนา

๑) การออกแบบการติดตามและประเมินผล การออกแบบเพื่อการติดตามและประเมินผลแผนพัฒนา มีเป้าหมายเพื่อมุ่งตอบปัญหาการติดตามและประเมินผลได้ครบประเด็น อธิบายหรือควบคุมความผันแปรของโครงการเพื่อการพัฒนาท้องถิ่นที่เกิดขึ้นได้

๒) การสำรวจ (Survey) เป็นการรวบรวมข้อมูลจากบันทึกหรือทะเบียนผู้รับผิดชอบโครงการจัดทำไว้แล้วหรืออาจเป็นข้อมูลที่คณะกรรมการติดตามและประเมินผลต้องจดบันทึก (Record) สังเกต (Observe) หรือวัด (Measurement) โดยคณะกรรมการติดตามและประเมินผลจะดำเนินการในพื้นที่จากผู้ที่มีส่วนเกี่ยวข้อง เจ้าหน้าที่ บุคลากรของเทศบาล เป็นข้อมูลที่อยู่ตามธรรมชาติ พฤติกรรมความต้องการซึ่งศึกษาได้โดยวิธีการสังเกต และสามารถวัดได้

๓. กำหนดเครื่องมือที่ใช้ในการติดตาม

คณะกรรมการติดตามและประเมินผลแผนพัฒนาเทศบาลตำบลท่ายาง กำหนดเครื่องมือในการติดตามและประเมินผล ดังนี้

๓.๑ การทดสอบและการวัด (Test & Measurement) วิธีการนี้จะต้องทำการทดสอบและวัดผลระดับเฉพาะการเปลี่ยนแปลง ซึ่งรวมทั้งแบบทดสอบต่าง ๆ การประเมินการปฏิบัติงานและแนวทางการวัด จะใช้เครื่องมือใดในการการทดสอบและการวัดนั้น เป็นความเหมาะสมของโครงการพัฒนาท้องถิ่น

๗

ทั้งนี้ คณะกรรมการติดตามและประเมินผลแผนพัฒนาเทศบาลตำบลท่ายาง จะตะตามจากข้อมูลที่ผู้รับผิดชอบโครงการได้ทำไว้แล้ว เช่น สรุปผลการประเมินโครงการแต่ละโครงการ เป็นต้น

๓.๒ การสัมภาษณ์ (Interviews) อาจเป็นการสัมภาษณ์เดี่ยวหรือสัมภาษณ์กลุ่มก็ได้ การสัมภาษณ์เป็นการยืนยันว่าผู้มีส่วนเกี่ยวข้อง/ผู้ได้รับผลกระทบมีความเกี่ยวข้องและได้รับผลกระทบในระดับใด โดยทั่วไปการสัมภาษณ์ถูกแบ่งออกเป็น ๒ ประเภท คือ สัมภาษณ์แบบเป็นทางการหรือกึ่งทางการ (Formal or Semiformal Interviews) ซึ่งใช้แบบสัมภาษณ์แบบมีโครงสร้าง (Structure Interview) ดำเนินการสัมภาษณ์ และการสัมภาษณ์แบบไม่เป็นทางการ (Informal Interview) ซึ่งคล้าย ๆ กับการพูดสนทนาอย่างไม่มีพิธีรีตอง ไม่เคร่งครัดในขั้นตอน

๓.๓ การสังเกต (Observations) คณะกรรมการติดตามและประเมินผลแผนพัฒนาเทศบาลตำบลท่ายาง ใช้การสังเกตเฝ้าดูว่ากำลังเกิดอะไรขึ้นกับการพัฒนาท้องถิ่นของเทศบาล ฯ มีการบันทึกการสังเกต แนวทางในการสังเกต และกำหนดการดำเนินการสังเกต (๑) สังเกตแบบมีส่วนร่วม (Participant Observations) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับประชาชนในชุมชน มีกิจกรรมร่วมกัน (๒) การสังเกตแบบมีส่วนร่วม (Non Participant Observation) หรือการสังเกตโดยตรง (Direct Observation) เป็นการสังเกตบันทึกลักษณะทางกายภาพ โครงสร้าง และความสัมพันธ์ของผู้มีส่วนได้เสียในเทศบาล ฯ

๓.๔ การสำรวจ (Surveys) ในที่นี้หมายถึงการสำรวจเพื่อประเมินความคิดเห็น การรับรู้ ทัศนคติ ความพึงพอใจ ความจำเป็น ความต้องการของประชาชนในเขตเทศบาล คณะกรรมการติดตามและประเมินผลแผนพัฒนาเทศบาล ฯ จะมีการบันทึกการสำรวจ และทิศทางการสำรวจไว้เป็นหลักฐาน

๓.๕ เอกสาร (Documents) การติดตามและประเมินผลยุทธศาสตร์และโครงการมีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น สาเหตุของปัญหา แนวทางการแก้ไขปัญหาหรือแนวทางการพัฒนา ตลอดจนเป้าประสงค์ ค่าเป้าหมาย กลยุทธ์ แผนงาน ผลผลิตหรือโครงการ วิสัยทัศน์ของเทศบาล

**๑.๕ ประโยชน์ของการติดตามและประเมินผลแผน**

คณะกรรมการติดตามและประเมินผล มีประโยชน์ที่สำคัญ คือ การนำไปใช้ในการแก้ไขปัญหาต่าง ๆ ระหว่างดำเนินโครงการ รองลงมา คือ นำไปใช้สำหรับการวางแผน การจัดทำแผนพัฒนาท้องถิ่นในอนาคต ประโยชน์ต่าง ๆ แยกเป็นหัวข้อได้ ดังนี้

๑. ได้ทราบถึงสภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการซึ่งจะทำให้วิธีการปฏิบัติดำเนินการไปแนวทางเดียวกัน

๒. ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยที่ทำให้แผนพัฒนาท้องถิ่น และการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงทีทั้งในปัจจุบันและอนาคต

๘

๓. ช่วยให้การใช้ทรัพยากรต่าง ๆ เกิดความประหยัด คุ้มค่า ไม่เสียเวลา ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น

๔. สามารถเก็บรวบรวม วิเคราะห์ข้อมูลต่างๆ ที่เกี่ยวกับรายละเอียดความต้องการ สภาพปัญหาต่าง ๆ ที่จะนำไปจัดทำโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริงทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยราชการ รัฐวิสาหกิจ องค์กรต่าง ๆ

๕. กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการ และรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ

๖. การวินิจฉัย สั่งการ นายกเทศมนตรี ปลัดเทศบาล รองปลัดเทศบาล ผู้บริหารระดับกอง ฝ่ายต่าง ๆ ของเทศบาลสามารถวินิจฉัย สั่งการได้อย่างถูกต้อง ชัดเจน รัดกุม มีเหตุผลในการพัฒนาท้องถิ่นให้สอดคล้องกับสภาพความเป็นจริง และตามอำนาจหน้าที่ นอกจากนี้ยังสามารถกำหนดมาตรการต่าง ๆ สำหรับปรับปรุง แก้ไข และป้องกันความผิดพลาดที่จะเกิดขึ้นได้

๗. ทำให้ภารกิจต่าง ๆ ของบุคลากรในเทศบาลแต่ละคน แต่ละกอง/ฝ่าย ต่าง ๆ มีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายของเทศบาลเกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล

๘. สามารถวัดคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการประชาชนในเขตเทศบาล